hu hu en hu hu hu hu hu hu hu hu hu hu nl hu hu hu hu hu hu hu hu hu fr pt hu hu hu de en hu hu hu hu hu hu hu hu hu hu hu hu hu hu hu hu hu hu hu hu hu fr hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu fr pt hu hu hu hu de pl hu hu hu hu hu hu hu hu hu hu hu hu en hu hu hu hu hu hu hu hu hu hu pt hu hu hu hu hu hu hu hu hu hu hu hu hu es hu hu hu hu hu hu fr pt hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu fr pt hu hu hu hu hu hu hu hu hu hu hu hu fr hu hu hu hu hu hu is pt hu hu hu pl es hu hu hu hu hu hu hu hu hu hu fr hu hu hu pt hu hu hu hu fr hu hu hu hu hu hu fr hu hu id pt de hu hu hu hu hu hu hu hu hu hu cs hu hu hu hu hu hu et hu hu hu hu pl es ga pl hu pl sv hu hu hu hu hu hu hu hu hu hu hu hu hu hu mt hu hu hu is hu pl hu pt hu es hu hu hu hu hu de hu pl hu hu hu hu hu hu hu hu hu hu hu hu hu hu hu is hu pt hu hu hu hu hu hu fr hu ast hu hu hu hu hu hu hu hu hu hu hu hu is pt hu hu hu hu hu hu fi ht id pl hu hu hu hu hu hu hu hu hu hu hu hu is hu hu pl hu hu hu hu hu en hu hu hu hu hu hu hu de hu hu hu hu hu hu hu hu hu hu hu hu hu hu hu hu is hu hu pl hu pt es hu hu pt hu hu hu hu hu hu hu hu hu hu hu is hu af hu pt hu hu hu fr hu hu hu hu hu en hu hu hu hu hu hu hu ht en hu hu hu pt hu hu hu hu hu hu hu hu hu hu ht id hu hu hu hu fr hu hu hu hu hu hu hu hu hu hu hu hu hu hu en hu hu hu pt hu hu hu lt hu hu hu hu es pl hu hu hu hu pt hu pt hu hu hu hu eo hu hu hu pl hu es hu hu cy hu et hu pt hu pl hu hu hu hu hu hu hu es hu hu de hu hu hu hu hu hu hu sk hu hu hu pt hu hu hu hu hu hu hu hu hu hu hu hu hu pt hu hu hu hu hu hu hu hu hu hu hu hu hu hu mt hu hu hu hu pl hu hu pt hu hu hu hu hu hu hu hu hu hu hu hu hu hu hu hu hu hu hu pl hu tr hu hu hu hu hu hu hu hu hu hu hu hu hu hu hu hu hu hu hu pl hu tr en hu hu hu hu hu hu hu hu pt hu hu hu hu en hu hu hu hu hu hu hu hu hu hu hu hu hu pl hu hu hu hu hu hu hu hu hu hu pl hu hu hu hu hu hu pt hu hu hu hu hu hu pl pt hu hu hu hu hu hu hu hu hu hu hu hu hu hu hu hu hu
2016-04-21Csupakrém sütemények, Sütés nélküli édességek, Tortafélékcassava dara, ch csökkentett, gluténmentes, kókusz, kókuszkrém, lenmagliszt, paleo, rocknroll, sütés nélküli, torta
Már régen kinéztem magamnak ezt a sütés nélküli kókuszos darás szeletet a Troll a konyhámban blogon, el is mentettem magamnak, és aztán szépen el is felejtettem… Hétvégén viszont eszembe jutott, amikor is épp valami sütés nélküli desszertet terveztem. Az alap megvolt, kellett hozzá egy jó kis krém, így gyorsan előkerestem a receptet. Szerintem nagyon finom lett, és – hűtés után – szépen szeletelhető. Eredetileg kuglóf formában készült, tehát akár alap nélkül is elkészíthető.
100 g (hozzáadott cukortól mentes) aszalt szilva (vagy más aszalt gyümölcs, de enélkül is elkészíthető*)
édesítő ízlés szerint (nálam kb. 2 tk Diawellness négyszeres erejű édesítő)
kb. 70 g folyadék (nálam 30 g kókuszkrém és 40 g víz keveréke)
400 g kókusztej (nálam 200 g kókuszkrém és 200 g víz keveréke)
egy fél citrom reszelt héja
Az alap hozzávalóit aprítógépbe tesszük és alaposan összekeverjük, folpackkal bélelt formába nyomkodjuk, hűtőbe tesszük. A krémhez a hozzávalókat – a kókuszolaj kivételével – egy edénybe tesszük, alacsony hőfokon, folyamatosan kevergetve besűrítjük. (Az eredeti recept szerint darált kókuszreszelék kell, de én kihagytam ezt a lépést.) Hozzákeverjük a kókuszolajat, ha szükséges tovább édesítjük, ízesítjük. Ráöntjük az alapra és hűtőbe tesszük. A tetejét olvasztott csokival díszítjük. (A mintától természetesen el lehet tekinteni… : D csak én épp alkotó kedvemben, hangulatomban voltam : ) )
*Aszalt gyümölcs nélkül is elkészíthető a Pikk-pakk túrótorta alapján.
Az egész adag kb.: 90 g ch és 1720 kcal.
8 szeletre vágva, 1 szelet: 11 g ch és 215 kcal.
100 grammra kiszámolva: 11 g ch és 215 kcal.
A Facebook-on itt találsz meg: fittkonyha.info
Kakaókrémes szelet zabpehelylisztből és lenmaglisztből
Nagyon ízlett a múltkori, kb. két perc alatt elkészíthető kakaós pohárkrém (recept ITT), ezért gondoltam elkészítem újra, vagy legalábbis valami nagyon hasonlót, és sütök alá egy piskótaféleséget : )
2 nagy (vagy 3 kicsi) tojás
édesítő (nálam kb. 25 g négyszeres erejű édesítő)
1 dl tej (20 g kókuszkrém és 80 g víz keveréke)
200 g light krémsajt (kép ITT)
kb. 10 g holland kakaópor
egy-két evőkanálnyi víz, ha szükséges
kb. 20 g cukormentes csoki (Wawel étcsokit használtam)
A tésztához a tojások fehérjét egy csipetnyi sóval felverjük, félretesszük. A tojások sárgáját az édesítővel (kézi mixerrel) kicsit kihabosítjuk, hozzáadjuk az olajat, tejet, majd a sütőpor-lisztek-kakaópor keverékét, végül kézi habverővel vagy szilikonlapáttal beleforgatjuk a felvert tojásfehérjét. (Gyorsan kell cselekedni, mert a lenmagliszt miatt sűrűsödik.) Sütőpapírral bélelt tepsibe öntjük és előmelegített sütőben megsütjük. (Gázsütőben 4-es fokozaton – ez kb. 180 fok – 22-25 percig sütöttem, 19×19 cm-es formát használtam.)
A krém hozzávalóit elkeverjük majd eloszlatjuk a kihűlt piskótán és hűtőbe tesszük, végül olvasztott csokival díszítjük.
Az egész adag: 70 g ch és 1200 kcal.
9 nagy szeletre vágva, 1 szelet: 8 g ch és 133 kcal.
100 gramm kész süti: 13 g ch és 226 kcal.
A Facebook-on itt találsz meg: fittkonyha.info
2015-08-08Sütés nélküli édességek, Tortafélékcsoki, krémsajt, lenmagliszt, mák, sütés nélküli, torta
Nekem nagyon bevált a pikk-pakk túrótortánál felhasznált sütés nélküli tortaalap, szerintem tényleg olyan, mintha valamilyen kekszes massza lenne. Most csak annyit változtattam rajta, hogy kihagytam a kókuszlisztet és helyette is lenmaglisztet használtam. Így is finom lett. Egy csokis-mákos krém pedig már jó ideje izgatta a fantáziámat, így ez került a tetejére. Szerintem nagyon finom lett : )
édesítő ízlés szerint (nálam kb. 25 g négyszeres erejű édesítő)
5-10 g vaníliás (vagy csokis) pudingpor
20 g cukormentes ét- vagy tejcsoki (nálam Wawel)
200 g light krémsajt (kép ITT)
Az alaphoz a hozzávalókat egy kanállal elkeverjük, (a vizet lassan adagolva), összegyúrjuk, majd folpack-kal bélelt) tortaformába nyomkodjuk, hűtőbe tesszük, amíg elkészítjük a krémet.
A tejet, pudingport, édesítőt, mákot elkeverjük és alacsony hőfokon, folyamatosan kevergetve összefőzzük. Beletesszük a csokit és olvadásig kevergetjük. Amikor kicsit kihűlt (kézi habverővel vagy kanállal) hozzákeverjük a krémsajtot és ráöntjük az alapra, majd újra hűtőbe tesszük legalább egy éjszakára.
(Megjegyzés: Én csak 5 g pudingport tettem bele, és egy éjszakai hűtés után még nem volt teljesen tökéletes az állaga. Lehetett szeletelni, de ahogy a képen is látszik nem dermedt meg teljesen. Viszont kb. 24 órás hűtés után tökéletes tartása lett a krémnek. Ezért írtam 5-10 grammot. 10 gramm pudingporral szerintem hamarabb szeletelhető.)
Az egész adag: 45 g ch és 1000 kcal.
100 gramm kész torta: 8,5 g ch és 187 kcal.
*** Zabpelyhes alappal is elkészíthető, például a málnás túrótorta alapján (recept ITT).
A Facebook-on itt tudsz csatlakozni: fittkonyha.info
2015-07-24Muffinok, kuglófokch csökkentett, lenmagliszt, muffin, útifűmaghéj
Szeretek kísérletezgetni különböző, általam ritkábban használt alapanyagokkal, párosításokkal, hogy vajon mi sül ki majd belőle. Most is ilyen hangulatom volt, így született meg ez a muffin. Van már az oldalon egy másik lenmaglisztes kakaós muffin is (recept ITT), az is finom volt, ez is az szerintem. és ahogy az sem volt túl fotogén, ez sem az : )  (Zabpehelylisztes kakaós muffin recept ITT)
60 g lenmagliszt (ezt használtam)
20 g holland kakaópor (ezt használtam)
1 csapott tk paleo kekszfűszer (ezt használtam)
1 csapott ek (kb. 5 g) útifűmaghéj (ezt használtam)
édesítő (nálam kb. 30 g Diawellness négyszeres erejű édesítő)
100 g almapüré (kép ITT, vagy helyette pl. joghurt)
25 g olvasztott kókuszolaj (ezt használtam)
A hozzávalókat összekeverjük (kanállal vagy kis kézi habverővel), muffinformába kanalazzuk (sűrű massza lesz) és előmelegített sütőben megsütjük. (Gázsütőben 4 és feles fokozaton – ez kb. 190 fok – 25 percig sütöttem.)
Az egész adag: 20 g ch és 660 kcal.
11 db (mini, 4 cm-es) muffin esetén 1 db: 1,8 g ch és 60 kcal.
100 gramm kész muffin: 6,5 g ch és 213 kcal.
A Facebook-on itt tudsz csatlakozni: fittkonyha.info
2015-06-15Csupakrém sütemények, Sütés nélküli édességek, Tortafélék, Túrós süteményekch csökkentett, kókuszliszt, konyakliszt, lenmagliszt, sütés nélküli, torta, túró
Kinek van kedve sütő kapcsolni ebben a kánikulában? És kinek van kedve egy finom túrótortához? : ) (szerintem a második kérdésre sokkal többen jelentkeznek…. : ) ) Sütés nélkül, max. 15 perc munkával, (amiben benne van az elpakolás is) elkészíthető ez a finom túrótorta, aminek az alapjához a szintén sütés nélküli lenmaglisztes “keksz”golyó receptet használtam (recept ITT), a túrókrémbe pedig belecsempésztem, az oly régóta nézegetett-de eddig valamiért soha meg nem vett – aldis gyümölcspürét : )
Hozzávalók az alaphoz: *(zabpelyhes recept lentebb)
20 g kókuszliszt (helyette szerintem jó kókuszreszelék vagy szintén lenmagliszt)
15-20 g holland kakaópor
édesítő ízlés szerint (nálam kb. 25 g négyszeres erejű édesítő)
20 g olvasztott kókuszolaj
víz (kb. 70-80 g)
pár csepp rumaroma (elhagyható)
250 g zsírszegény krémes állagú túró (Aldi-s, de szerintem jó a rögös is, csak jól át kell törni)
100 g gyümölcspüré (Aldiból, kép ITT, vagy helyette 100 g joghurt)
édesítő ízlés szerint (nálam kb. 20 g négyszeres erejű édesítő)
1 tk (5 g) konyakliszt (vagy helyette**)
holland kakaópor (ezt használtam)
Az alaphoz a hozzávalókat elkeverjük, (a vizet lassan adagolva), összegyúrjuk, majd (folpack-kal bélelt) tortaformába nyomkodjuk. A túrókrém hozzávalóit villával, kanállal vagy kézi habverővel alaposan összekeverjük és a “kekszes” alapra öntjük, hűtőbe tesszük. Tálalás előtt megszórjuk kakaporral.
* Lenmagliszt és kókuszliszt helyett elkészíthető zabpehelyből is az alap, például EZ a málnás túrótorta recept alapján.
**Konyakliszt helyett zselatinnal is elkészíthető: 0,5 dl vízbe  kb. 1 ek (10 g) étkezési zselatint
elkeverni, felmelegíteni, majd a túrós részhez keverni.
Az egész adag 33 g ch és 690 kcal.
8-10 szeletre vágható, így szeletenként: 3-4 g ch és 70-85 kcal.
100 gramm kész torta: 6 g ch és 120 kcal.
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-06-06Bonbonok-desszertgolyók, Sütés nélküli édességekdesszertgolyó, gluténmentes, kedvenc, kókusz, kókuszliszt, lenmagliszt, sütés nélküli, tejmentes
Régebben láttam egy-két maglisztes desszertgolyó receptet, de most még véletlen sem találtam meg őket… Az utolsó ilyesmi maglisztes, sütés nélküli recept, amire emlékszem, és ahonnan a lenmaglisztes ötlet jött az a Fitti Konyhán lévő paleo kókusztekercs. Kicsit alakítottam rajta, (abban van mazsola is) és nem is tekercs lett belőle, de majd eljön annak is az ideje : ) Szerintem teljesen olyan, mint egy kekszgolyó, csak éppen keksz nélkül : )
20 g kókuszliszt (helyette szerintem jó kókuszreszelék vagy szintén lenmagliszt)
15-20 g holland kakaópor
édesítő ízlés szerint (nálam kb. 25 g négyszeres erejű édesítő)
20 g olvasztott Szafi Reform prémium extra szűz VCO kókuszolaj (ezt használtam, de sima kókuszolajjal is jó, csak ez ad neki egy plusz kókuszos, édeskés ízt)
víz (kb. 70-80 g)
pár csepp rumaroma (elhagyható)
kókuszreszelék a forgatáshoz (kb. 10 g elég volt)
A hozzávalókat elkeverjük, (a vizet lassan adagolva), összegyúrjuk, majd golyókat formázunk és kókuszreszelékbe forgatjuk őket. (Egyébként lehet ezt még fokozni, pl. víz helyett kókuszkrémmel összeállítani a masszát, meggyet, epret belegyúrni, stb. Csak nekem ez már későn jutott eszembe.)
Az egész adag kb. 10 g ch és 450 kcal.
10 db golyó esetén, 1 db golyó: 1 g ch és 45 kcal.
100 gramm kész golyó: 5 g ch és 225 kcal.
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2015-02-28Muffinok, kuglófokch csökkentett, lenmagliszt, muffin, nyílgyökérliszt
A korábbi citromos kókuszos muffin “mintájára” készült ez a kakaós muffin, amit fotogénnek nem neveznék, viszont finomnak igen : )
30 g SZAFI FITT nyílgyökérliszt
édesítő (nálam kb. 20-25 g Diawellness négyszeres erejű édesítő,)
1 ek olvasztott kókuszolaj
A hozzávalókat alaposan elkeverjük (én most csak kézi habverőt használtam), muffinformába töltjük a masszát(híg tésztát kapunk) és előmelegített sütőben megsütjük. Gázsütőben 5-ös fokozaton kb. 20-23 percig sütöttem.
Az egész adag ch tartalma kb. 40g, 12 db (mini, kb. 4 cm-es) muffin esetén kb. 3,5 g ch /db.
A Facebook-on itt tudsz csatlakozni: fittkonyha.info
Már régóta terveztem, hogy sütök valamilyen lenmaglisztes kekszet, de valamiért eddig elmaradt. Na jó… egész egyszerűen megfeledkeztem róla. Most viszont, hogy végre kezdek kilábalni az influenzából, és kezd visszatérni az élet belém, pont jó kis “bevezetőnek” tűnt ez a próbálkozás, főleg ebben a cudar, hideg, szeles időben.
30 g olvasztott kókuszolaj
30 g zsírtalanított lenmagliszt
20 g holland kakaópor
20 g SZAFI FITT nyílgyökérliszt (vagy helyette**)
édesítő ízlés szerint (nálam kb. 20-25 g Diawellness négyszeres erejű édesítő)
A lenmaglisztet, kakaóport, nyílgyökérlisztet, szódabikarbónát, sót összekeverjük. A tojást elkeverjük az olvasztott kókuszolajjal, édesítővel, majd lassan hozzáadjuk a lisztes keveréket, összegyúrjuk, kb. 15 percre hűtőbe tesszük. A tésztából golyókat formázunk, kilapítjuk őket, sütőpapíros tepsire rakosgatjuk, majd előmelegített sütőben megsütjük. (Gázsütőben 6-os fokozaton kb. 12 percig sütöttem, 15 db, kb. 4-5 cm-es kekszem lett ebből az adagból.) Nem lett az a nagyon, tipikusan ropogós keksz, de szerintem nagyon jó, nekem tetszik, ízlik : )
** A nyílgyökérlisztet ennél a receptnél lehet helyettesíteni pl. pudingporral, étkezési keményítővel, vagy mondjuk zabpehelyliszttel is.
Az egész adag ch tartalma kb. 25 g, 15 keksz esetén kb. 1,5 g ch/db, 100 gramm kész keksz kb. 18 g ch-t tartalmaz.
A Facebook-on itt tudsz csatlakozni: fittkonyha.info
2015-01-15Csupakrém sütemények, Tortafélékch csökkentett, eper, krémsajt, lenmagliszt, nyílgyökérliszt, torta
Eszembe jutott, hogy van jó pár adag eper a fagyasztóban…. elővettem egy csomaggal… mondanám, hogy “lesz, ami lesz alapon”, de ez így nem teljesen igaz, mert annyi biztos volt, hogy krémsajtos süti lesz belőle : ) Nagyon szeretem az ilyen sütiket, mert annak ellenére, hogy igazi “csupakrém” a végeredmény, mégis könnyű, pihe-puha, üdítő : )
20 g zsírtalanított lenmagliszt
10 g holland kakaópor
10 g SZAFI FITT nyílgyökérliszt
200 g (fagyasztott) eper
édesítő ízlés szerint (nálam kb. 10 g Diawellness négyszeres erejű édesítő)
1 csapott ek étkezési zselatin
1 kk balzsamecet (elhagyható)
200 g light krémsajt (kép ITT)
100 g habtejszín (plusz hozzá ízlés szerint édesítő, nálam kb. 10 g Diawellness négyszeres erejű édesítő)
A piskótához a tojásokat szétválasztás nélkül a xilittel habosra keverjük (kézi mixerrel magas fokozaton, legalább 6-8 percig), majd hozzáadjuk a sütőporral, sóval, kakaóporral elkevert lisztes keveréket (ezt már a legalacsonyabb fokozaton, rövid ideig keverve). Tortaformába öntjük (ha nem tapadásmentes, akkor sütőpapírral ki kell bélelni, vagy kókuszolajjal kenni, lisztezni), előmelegített sütőben megsütjük. (Gázsütőben 4-es fokozaton – kb 180 fok- 13 percig sütöttem.) Amíg hűl, elkészítjük a krémet. Az epret, zédesítőt, zselatin, balzsamecet elkeverjük, folyamatosan kevergetve összefőzzük, kicsit hűlni hagyjuk. A krémsajtot, tejszínt, édesítőt kézi mixerrel felverjük, majd kézi habverővel beleforgatjuk a kihűlt epret. Ráöntjük a kihűlt piskótára és hűtőbe tesszük legalább egy éjszakára. (A tetejére ezt a “művészi mintát” úgy csináltam, hogy az edény szélén lévő epres cuccot “kikapargattam” a torta tetejére és fogpiszkálóval széthúztam a pöttyöket. : ) )
**Alapként természetesen bármilyen jól bevált kakaós piskóta jó. Nyílgyökérliszt helyett pl. zabpehelyliszt is jó (úgy is csináltam már ilyen piskótát), illetve lehet zabpehelyliszt-kakaópor keverékéből is sütni, mint pl. a zabtortánál (recept ITT), vagy zabpehelyliszt-durumliszt-kakaópor keverékéből (pl. citromkrémes torta, recept ITT), vagy simán lenmagliszt-kakaópor keverékből (mint pl a gyümölcsös krémtúró tortánál, recept ITT).
Az egész torta ch tartalma kb. 55 g, 100 gramm kész süti ch tartalma kb. 10 g.
A Facebook-on itt tudsz csatlakozni: fittkonyha.info
Szerintem én még soha nem ettem kráter szeletet, (arra emlékeznék….) éppen ezért nem is tudom, hogy honnan jött az ötlet, hogy ilyet készítsek. Talán onnan, hogy egyszer sütöttem egy hasonló sütit, csak ott nem pudingot, hanem ricottát “dobáltam” a piskótára (recept ITT). Az is finom volt, de teljesen más, hiába ugyanaz az “eljárás”. Ez annyira finom krémes, lágy, pihe-puha süti, hogy nem tudok betelni vele : )
2 nagy (vagy 3 kicsi) tojás
70 g zabpehelyliszt (ezt használtam)
30 g lenmagliszt (ezt használtam)
20 g (holland) kakaópor
édesítő (nálam kb. 40 g xilit,  plusz 1-2 tk folyékony)
1 csipetnyi só (plusz 1 csipetnyi a tojás fehérjékhez)
3 ek olvasztott kókuszolaj
20 g vaníliás pudingpor
édesítő ízlés szerint (nálam kb. 7-8 pötty)
édesítő (kb. 1 tk folyékony)
pár csepp vanília aroma
Először elkészítjük a pudingot. (én nem szoktam külön a tejet felmelegíteni, stb. egyszerűen összekeverem a tejet, pudingport, édesítőt és folyamatosan kézi habverővel kevergetve sűrűre főzöm) A tésztához a tojás fehérjét egy csipetnyi sóval felverjük, félretesszük. A sárgáját elkeverjük az édesítővel, folyamatosan keverve hozzáadjuk a tejet, olajat, majd a “száraz hozzávalókat” is belekeverjük. Beleforgatjuk a felvert tojásfehérjét, majd a masszát egy tepsibe öntjük (én 19×19 cm-es formát használtam) A kihűlt pudingot belekanalazzuk a masszába és előmelegített sütőben (gázsütőben 4-es fokozaton) kb. 20-25 percig sütjük, majd a tetején elterítjük az édesítős-vaníliás tejfölt és visszatesszük a sütőbe még további 10-15 percre. (ettől a tejfölös rétegtől tűnik olyan “fátyolosnak”, homályosnak, amibe a szemem is belefájdult : ), viszont brutál finom : ) )
Az egész adag ch tartalma kb. 110 g, 9 szeletre vágtam, így 12 g ch/szelet.
A Facebook-on itt tudsz csatlakozni: fittkonyha.info
2014-10-07Csupakrém sütemények, Tortafélékch csökkentett, diawelllness, dió, kedvenc, lenmagliszt, puding, puncstorta, torta, ünnepek, zabpehelyliszt, zero6
Jó ideje terveztem már, hogy megpróbálkozom összehozni egy puncstortát, ami legjobban hasonlít az “igazihoz”. (na de milyen is az igazi? : ) ) Régebben volt már ilyen próbálkozásom, de arról se kép, se feljegyzés, szóval újra kellett tervezni. Aztán pont kapóra jött a szülinapom, amire szerettem volna készíteni egy tortát. Érdekes, mert régen sosem rajongtam a tortákért, annyira nem, hogy születésnapom előtt mindig kijelentettem, hogy neeeem és neeem szeretnék tortát, hacsaknem pizza- vagy tésztatortáról van szó : ) (meg is kaptam mindkettőt, sőt talán még lasagne “tortám” is volt : ) ) Egy valamit viszont mindig szerettem gyerekkoromban: mindent, ami puncsos volt.  Puncstorta, puncsszelet, puncs jégkrém, puncsfagyi, puncsos mignon, szóval minden, ami puncsos : ) Így most ezt a kedves, nosztalgikus emléket felidézve, alkottam meg ezt a tortát és neveztem ki születésnapi puncstortának : ) Szerintem brutál finom lett, nekem teljesen visszaadja azt a régi, puncsos élményt. Egyébként így utólag már nagyon egyszerű a recept, és bárhogy lehet variálni. Röviden és tömören: süss egy két tojásos piskótát, majd süss egy kakaós piskótát, morzsold el, keverd össze lekvárral, narancslével, ízesítsd, terítsd el az alap piskótán, főzz egy puncspudingot, keverj bele egy kis tejszínt, majd a maradékkal vond be a torta tetejét… lényegében ennyi : )
20 g Diawellness Zero6 liszt (vagy ugyanennyi zabpehelyliszt)
1 ek xilit (kb. 20 g)
édesítő (nálam 1 ek xilit, plusz 1 tk folyékony)
1 ek (olvasztott) kókuszolaj
30 g apróra vágott dió
1 kisebb narancs leve (kb. 50-60 ml)
2 ek eper (vagy sárgabarack) lekvár (kb. 20 g)
20 g (fél csomag) puncs pudingpor
1 púpozott tk étkezési zselatin
200 g habtejszín (fele a krémhez, fele a tetejére) plusz 1 ek xilit
A piskótához a tojásokat a xilittel (kézi mixerrel magas fokozaton) fehéredésig keverjük (legalább 6-8 perc), rászitáljuk a sütőporos-lisztes keveréket és kézi habverővel elkeverjük. (nem vigyáztam túlságosan a tojáshabra, mivel ennél a tortánál nem szükséges, hogy “légies” piskótánk legyen, de azért nem is törtem össze teljesen) Sütőpapírral bélelt tortaformában, előmelegített sütőben megsütjük. (gázsütőben 4-es fokozaton kb. 15-18 percig sütöttem)
A töltelékhez a hozzávalókat alaposan elkeverjük és egy mikrózható tálba, (mindegy a méret és a forma) kb. 6-7 percig mikrózzuk. Persze megsüthető sütőben is, de nekem most így egyszerűbb volt : ) Amikor kihűlt, összemorzsoljuk, hozzáadjuk a diót, a narancs levét, lekvárt, aromát (plusz ha szükséges, akkor tetszőleges édesítőt) és összegyúrjuk. A kihűlt zabpelyhes piskótán eloszlatjuk a masszát, majd elkészítjük a pudingos krémet.  A tejet, pudingport, zselatint, édesítőt, aromát elkeverjük, sűrűre főzzük. (alacsony hőfokon, kézi habverővel folyamatosan kevergetve), majd kihűtjük. A tejszínt felverjük a xilittel, a felét a kihűlt pudinghoz keverjük és ráöntjük a tortára. Hűtőbe tesszük, majd amikor kicsit már megdermed, akkor a maradék tejszínnel befedjük a tetejét. Újra hűtjük, hogy szépen összedermedjen és összeérjenek az ízek. A tetejére én apróra vágott diót szórtam.
Az egész torta ch tartalma kb. 100 g (ebből kb. 8-10 szelet jön ki) (Xilit helyett ch mentes édesítővel készítve lehet “faragni” a szénhidráttartalomból.)
A Facebook-on itt tudsz csatlakozni: fittkonyha.info
2014-09-27Édes péksütemények, Kelt tésztákdurumliszt, édes péksüti, kakaós csiga, kelt tészta, kókuszvirágcukor, lenmagliszt, Lórántnak
Hol is kezdjem…. röviden annyi, hogy életem párja egyáltalán nem rajong a házi készítésű sütikért, a „diétásokért” pedig főleg nem…. neki csak a csoki… az viszont jöhet minden mennyiségben.  (mindig mondja: „Milka csokit csinálj nekem, azt megeszem” : D ) Így az oldalon megosztott sütiket 99%-ban én eszem meg (általában ezért készül viszonylag kis adag mindenből), viszont a múltkori duplán kakaós csiga után pár nappal párom megjegyezte, hogy „jjjaaa, megkóstoltam azt a csigát…. egész jó….. süss nekem ilyet, de kókuszvirág cukorral és akkor megeszem mind”…  Tetszett az ötlet, annál is inkább, hogy nekem is nagy kedvencem a kókuszvirág cukor. A szénhidráttartalma közel azonos a cukoréval, (a kalória talán valamennyivel kevesebb), viszont a glikémiás indexe alacsonyabb (ha jól emlékszem 35), és az íze…. az valami eszméletlen : ) (köze nincs a kókuszhoz, inkább olyan karamell ízű…..és mellesleg a legfinomabb palacsintatöltelék : ) ) Persze bármilyen édesítővel el lehet készíteni, de úgy én több kakaóport tennék bele.
100 g durumliszt (helyette Diawellness 50%-os liszt is jó)
fél csomag porélesztő (kb. 3-4 g)
30 g olvasztott kókuszolaj
70 g langyos tej
édesítő ízlés szerint (nálam 1 ek – kb. 10 g – kókuszvirág cukor)
20 g langyos vaj
édesítő ízlés szerint (nálam 4-5 tk – kb. 25-30 g kókuszvirág cukor)
30 g tej plusz édesítő (nálam 1 tk kókuszvirág cukor)
A tésztához elkeverjük a száraz hozzávalókat, majd hozzáadjuk a tojást, majd felváltva a tejet, olajat és összegyúrjuk. Lágy tészta lesz, de így jó : ) Letakarva kb. 60 percig pihentetjük. A töltelékhez kicsit megmelegítjük a vajat (én mikróztam, de csak puha legyen, ne folyós), hozzáadjuk a kakaóport, ízlés szerint édesítőt, elkeverjük. A tésztát kinyújtjuk (nekem 28×28 cm-esre sikerült), megkenjük a kakaós-vajas keverékkel, szorosan feltekerjük, tetszőleges méretű csigákra vágjuk (nekem 13 db lett), tepsipe rakosgatjuk, és újra pihentetjük kb. 20-25 percig. Lekenjük az édesítős tej kb. felével, és előmelegített sütőben megsütjük. (gázsütőben 5-ös fokozaton kb. 15 percig sütöttem) Amikor kivesszük a sütőből, újra megkenjük a maradék tejjel, ízlés szerint megszórjuk (por)édesítővel. (én most is kókuszvirágcukrot használtam)
Szénhidrát – ahogy én csináltam, kókuszvirág cukorral – kb.: 130 g (13 csiga esetén kb. 10 g ch/db)
Eritrittel, vagy más „szénhidrátmentes” édesítővel kb. 90 g ch (13 csiga esetén kb. 7 g ch/db)
A Facebook-on itt tudsz csatlakozni: fittkonyha.info
2014-09-10Édes péksütemények, Kelt tésztákch csökkentett, diawellness, édes péksüti, kakaós csiga, lenmagliszt, zero6
Számomra a kakaós (és minden egyéb más ízű) csiga egy örök rejtély… egyszerűen képtelen vagyok normál méretű csigákat gyártani…. oké, hogy általában kevés alapanyagból sütök, na de logikusan végiggondolva, szerintem kis mennyiségből is lehetne nagyobb csigákat gyártani, max. kevesebb lenne a darabszám. Valamiért nekem ez sosem jön össze. Most sem sikerült, pedig nagyon nyújtottam a tésztát… Ettől függetlenül jó lett, minimális ch tartalommal, duplán kakaósan (a tésztába és a töltelékbe is került kakaó).
30 g Diawellness Zero6 lisztkeverék
fél csomag porélesztő (kb. 3-4 g)
kb. 1,2 dl langyos tej
1 ek (olvasztott) kókuszolaj
kb. 10 g puha vaj
2 ek tej (plusz édesítő, vanília aroma ízlés szerint)
reszelt tejcsoki (ízlés szerint, én csak egy kockát használtam el)
A tésztához a száraz anyagokat elkeverjük, hozzáadjuk a tojást, tejet, édesítőt, és összegyúrjuk. Ilyenkor még nagyon ragacsos, de majd elmúlik, ha kitartóan gyúrjuk tovább : ) Hozzáadjuk az olajat és tovább gyúrjuk, amíg szépen összeáll a tésztánk. Letakarva, meleg helyen kb. 60 percig kelesztjük. Vékonyra nyújtjuk, megkenjük vajjal, megszórjuk xilittel, kakaóporral és szorosan feltekerjük. Ujjnyi vastag szeletekre vágjuk, sütőpapírral bélelt tepsibe rakosgatjuk majd újra pihentetjük kb. 20 percig. Megkenjük édesítős-vaníliás tejjel és előmelegített sütőben megsütjük. (nálam gázsütőben 4 és feles fokozaton kb. 20 perc volt) Félidőben újra megkenjük tejjel, majd, amikor kivesszük a sütőből akkor megint kenés következik, majd megszórjuk reszelt tejcsokival.
Az egész adag kb. 30 g ch, nekem 18 db csigám lett, így darabonként kb. 2 g ch. (mivel lett kisebb és nagyobb is, így nagyjából átlagoltam. )
A Facebook-on itt tudsz csatlakozni: fittkonyha.info
2014-09-03Muffinok, kuglófoklenmagliszt, muffin, zabpehelyliszt
Érik a füge, és nekem rögtön beindultak a kis fogaskerekek, hogy vajon milyen finomságot lehetne belőle készíteni. Valami muffinban gondolkoztam, és eszembe jutott, hogy egyszer sütöttem egy almás muffint, ami olyan finom, “szaftos” lett a reszelt almától. Gondoltam fügével is működik majd a dolog. Szerintem olyan az íze, mintha valami tömény csokis muffin lenne : ) A kinézete meg… háááát valamiért sosem sikerült olyan szép, igazi muffint sütnöm, szóval ez ilyen “ronda, de finom” : )
édesítő (“negyedannyi”- négyszeres erejű édesítőt használtam)
4 db füge (kb. 150 g volt héj nélkül)
Először elkeverjük a nedves hozzávalókat (a fügét is), majd hozzáadjuk az egymással elkevert száraz részt is. (késes aprítót használtam) Muffinformába kanalazzuk a masszát és előmelegített sütőben megsütjük.  (gázsütőben 4-es fokozaton kb. 20 perc volt)
Az egész adag ch tartalma kb. 70 g, 12 db muffinom lett, így 6 g ch/db. (kisméretű, 4 cm átmérőjű muffinformát használtam)
A Facebook-on itt tudsz csatlakozni: fittkonyha.info
2014-08-31Zsemlék-kiflik-kenyerekch csökkentett, kenyér, lenmagliszt, tönkölyliszt, zabkorpa
Pár napja az egyik  Facebook csoportban olvastam egy posztot, ami beindította a fantáziámat. Arról volt szó, hogy mi lenne, ha többen megpróbálkoznánk egy hasonló ch csökkentett kenyérrel, cipóval, mint, amit az Aldiban lehet kapni.Kóstoltam már ezt kenyeret, de megmondom őszintén, hogy nekem annyira nem jött be. Igazából nem is tudom megmondani, hogy mi ennek az oka…. annyira kis gusztusos, jó az állaga, finom is, de nekem olyan, mintha nem ennék semmit…. kb. így tudom jellemezni : ) Ettől függetlenül tetszett az ötlet, így megpróbálkoztam valamit összehozni az összetevők alapján. Persze nem lett ugyanolyan, a ch is több, a hozzávalókkal is kellett variálni, mivel nem volt minden meg, de mindenesetre jó kis program volt : ) Ja, és szerintem finom is : ) Nem lett olyan “légies”, hanem tömörebb, más az íze is, tehát lényegében egyáltalán nem olyan, csupán csak az ihlette.
60 g teljes kiőrlésű tönkölyliszt
magok ízlés szerint (nálam: 1 ek szezámmag, 1 ek lenmag, 1 ek chia mag)
fél csomag porélesztő (kb. 3-4 g)
só ízlés szerint (nálam 1 tk)
20 g (olvasztott) kókuszolaj
kb. 1,5 dl langyos víz
A száraz anyagokat kimérjük, elkeverjük, hozzáadjuk a víz kb. felét, kicsit “összemorzsoljuk”, majd olaj, víz, olaj, víz, és rugalmas tésztát gyúrunk (jó pár percig eltart…kezdetben ragacsosnak tűnik, de kitartóan gyúrjuk tovább : ) ) Letakarva 50-60 percig kelesztjük. Formába tesszük, (20 cm-es szilikon formát használtam) és újabb 20-25 perc kelesztés, vízzel kicsit megspricceljük és előmelegített sütőben megsütjük. (nálam gázsütőben 4-es fokozaton kb. 30-35 perc) Félidőben még egyszer megspricceltem vízzel. (virág spriccelő pont jó erre a célra : ) )
Az egész adag 70 g ch és 955 kcal. 370 grammos kenyérkém lett, így 19 g ch és 258 kcal/100 g kész kenyér.
A Facebook-on itt tudsz csatlakozni: fittkonyha.info
2014-08-27Kevert sütemények-gyümölcskenyerekkókusz, lenmagliszt, tesó, zabpehelyliszt
Ez a süti is a hétvégi közös sütéskor készült, és elég hosszú volt az út, mire megszületett : ) Az egész úgy indult, hogy hólabda sütit készítünk, de túl macerásnak találtuk. Aztán eljutottunk a muffinig, de az valamiért nekem nem tetszett. Végül ez lett belőle : )
édesítő (2 ek xilit, plusz folyékony)
A tojásokat az édesítővel kicsit felverjük, majd felváltva adagoljuk hozzá a tejet, kókuszolajat és a lisztes keveréket, illetve a rumaromát is belekeverjük. (Nagyon sűrű massza lett, a végén nem géppel, hanem fakanállal kevertük.) A kókuszos részhez kanállal elkeverjük a hozzávalókat. A tészta kb. felét elterítjük egy tepsiben (kb. 18×28 cm), majd rá “morzsoljuk” kókuszos réteget, és végül beterítjük a tészta másik felével. Mivel tényleg nagyon sűrű volt a tészta, így a második rétegnél adtunk hozzá két-három evőkanálnyi vizet, hogy jobban el lehessen simítani. Előmelegített sütőben kb. 25-30 perc alatt megsütjük. (190 fokon sütöttük)
Az egész süti ch tartalma kb. 110 g, mi 20 szeletre vágtuk.
A Facebook-on itt tudsz csatlakozni: fittkonyha.info
2014-08-24Csupakrém sütemények, Tortafélékkávé, krémsajt, lenmagliszt, tesó, torta, zabpehelyliszt
Egy ideje terveztem már valami kávékrémes sütit, amit a mostani “tesós sütés” alkalmával meg is valósítottunk közösen. Igazából csak egy piskótát kell sütni, a krémet pedig sütés-főzés nélkül csak összekeverni, így viszonylag gyorsan és egyszerűen – szerintem legalább is : ) – egy finom és mutatós süteményt “varázsolhatunk”.  Nálunk mindenkinek nagyon ízlett. Olyan igazi “csupakrém” süti, de mégis könnyű. Szeretem : )
400 g (2 doboz) krémsajt (Aldi, Lidl, Penny, kép ITT)
kb. 4 ek xilit (vagy más édesítő ízlés szerint)
3-4 tk instant kávé
vanília rúd kikapart belseje vagy pár csepp vanília aroma
A piskótához a tojásokat (szétválasztás nélkül) a xilittel fehéredésig keverjük kézi mixerrel (magas fokozaton min. 6-8 percig). A sütőporos lisztes kakaós keveréket rászitáljuk a tojáshabra és kézi habverővel óvatosan összeforgatjuk. Sütőpapírral bélelt tepsibe simítjuk a masszát (nagy gáztepsit használtunk, kb. 32×32 cm-es) és előmelegített sütőben megsütjük. (mi 180 fokon kb. 13 percig sütöttük). A krémhez a krémsajtot elkeverjük az instant kávéval, vaníliával, a habtejszínt felverjük a xilittel majd hozzákeverjük a kávés krémhez. A piskótát három egyenlő részre vágjuk és összetöltjük a krémmel, majd körbe is bevonjuk vele. Pár órára hűtőbe tesszük, hogy “összedermedjen”.
Az egész torta ch tartalma kb. 110 g (de ha xilit helyett eritrittel, vagy más “ch mentes” édesítővel készítjük, akkor csak 50 g ch. )
A Facebook-on itt tudsz csatlakozni: fittkonyha.info
Az Instagramon pedig ITT tudsz követni (Ott viszont nem csak étel/életmód posztok vannak, szóval csak erős idegzetűeknek : )  )
2014-07-29Kevert sütemények-gyümölcskenyereklenmagliszt, tesó, zabpehelyliszt
Hirtelen felindulásból készült ez a süti, ugyanis volt egy vödör ringlószilvánk, amivel sürgősen kellett valamit kezdeni : )
édesítő (4 ek xilit, plusz egy kevés folyékony)
5 -6 ek joghurt
ringló (nekünk kb. 300 gr)
A tojásokat az édesítővel kicsit kihabosítjuk, majd felváltva hozzákeverjük a sütőporos lisztes keveréket és a joghurtot, olajat. Sütőpapírral bélelt tepsibe öntjük a (20×30 cm-es) és a tetejére szórjuk a feldarabolt ringlót. (Viszonylag sűrű massza lesz.) Előmelegített sütőben (190 fokon) kb. 20-25 percig sütjük. Ezt a süteményt nem kellene hűtőben tárolni, de az utolsó pár szeletet hűtőbe tettük, nekem úgy még  finomabb volt. De lehet, hogy ez csak az én furcsa ízlésem : )
Az egész adag ch tartalma kb. 110 gr, kalória kb. 960 kcal.
A Facebook-on itt tudsz csatlakozni: fittkonyha.info
2014-07-25Csupakrém sütemények, Tortafélék, Túrós süteményeklenmagliszt, puding, torta, túró
Használtam már többször lenmaglisztet, de eddig mindig csak sós péksütikhez. El nem tudtam képzelni, hogy akár piskótát is lehet belőle sütni, pedig több ilyen receptet is láttam már. Már nagyon izgatta a fantáziámat, így pont “kapóra jött” Fitmami mikrós kókuszos tejszelet receptje, így egyik este hirtelen felindulásból kipróbáltam. Kellemes csalódás volt, ami a lenmaglisztet illeti : ) Nagyon finom, puha piskóta lett belőle, köszönet a receptért. Csak a piskótát készítettem el, mivel épp volt a hűtőben egy megdermedni nem nagyon akaró gyümölcsös túrókrémem (nem volt elég zselatinom hozzá), így másnap azzal ettem a piskótát, pohárkrém formájában. Tetszett a kombináció, ezért gondoltam összehozom a kettőt : ) A piskóta ugyanaz a recept szerint készült, csak most sütőben sütöttem.
Hozzávalók (18 cm-es formához):
15 gr vanílás pudingpor (kb. 1 púpozott ek)
1 púpozott tk étkezési zselatin
250 gr túró (nekem a krémes fajta volt)
gyümölcs ízlés szerint (én 60-70 gr nektarint, ugyanennyi mangót, és egy kicsi sárgabarackot tettem bele)
a tetejére kókuszchipset szórtam
A nedves hozzávalókat kézi mixerrel alaposan elkeverjük, majd hozzáadjuk a szárazakat is. (én ezt most géppel kevertem hozzá, de amikor csak kézi habverőt használtam, akkor magasabb lett a tészta.) Sütőpapírral bélelt formába töltjük a masszát (elég sűrű), és előmelegített sütőben kb. 12-13 perc alatt megsütjük.(gázsütőben 4-es fokozaton sütöttem)
A krémhez a tejet, a pudingport, zselatint, édesítőt elkeverjük, és alacsony hőfokon összefőzzük. (Kézi habverővel szoktam kevergetni, “habosítani” közben.) Amikor langyosra hűlt, hozzákeverjük a túrót és a kockára vágott gyümölcsöt, ráöntjük a kihűlt piskótára, hűtőbe tesszük. Ezt a krémet el tudom képzelni például egy kisebb püspökkenyér formába öntve, piskóta nélkül is. Nálam volt egy ilyen próbálkozás, csak,ahogy fentebb is írtam, menet közben derült ki, hogy nincs elég zselatinom, így nem lett szépen szeletelhető, viszont finom volt, olyasmi, mint régen a krémtúró.
Az egész torta ch tartalma gyümölcsök nélkül kb. 40 gr, plusz nálam 20 gr ch volt a gyümölcs, így ebben a felállásban összesen 60 gr.
A Facebook-on itt tudsz csatlakozni: fittkonyha.info
2014-05-01Palacsinták-lepényfélékdurumliszt, gyors, lenmagliszt, reggeli, serpenyős, tízórai, wrap
Nálam nagy kedvenc a zablepény, sokszor az a reggelim. Egyszerű, gyors és finom. Ez a lenmaglisztes lepényke szerintem pont hasonló paraméterekkel bír, így ez is felkerült a kedvencek listájára : ) Ahhoz képest, hogy eredetileg pizzás csigát terveztem, de nem volt kedvem sütőt kapcsolni, ezért gondoltam inkább készítek valami pupusas-hoz hasonló serpenyős szendvicset, de rájöttem, hogy töltögetni, formázni sincs kedvem, így jött az ötlet, hogy megpróbálkozom valami tortillához hasonlító kis lepénykével, amit aztán azzal töltök, amivel szeretnék : ) Nekem nagyon ízlett.
20 gr lenmagliszt (zsírtalanított)
meleg víz (kb. 0,5-0,6 dl)
10 gr olvasztott kókuszzsír
A hozzávalókból rugalmas tésztát gyúrunk, öt részre osztjuk (vagy amennyire szeretnénk), nagyon vékonyra nyújtjuk és felforrósított teflonserpenyőben,  fedő alatt egy-két perc alatt megsütjük. (Ekkor már visszavettem takaréklángra.) Én az elsőnél tettem a serpenyőbe egy nagyon kevés kókuszzsírt, de aztán rájöttem, hogy nem kell, anélkül is jó.  Sőt, talán jobb is : ) Rögtön lefedtem alufóliával, hogy puhák maradjanak. Így másnap is alkalmas volt a feltekerésre vagy félbehajtásra : ) Az egész adag ch tartalma kb. 58 gr, öt részre osztva 11,5 gr.
A Facebook-on itt tudsz csatlakozni: fittkonyha.info
Alapanyagok egy helyen, jó áron Szafinál a Diétás Ételek Webshopban.
2014-03-31Kelt tészták, Sós péksütemények, Zsemlék-kiflik-kenyerekch csökkentett, diawellness, kelt tészta, lenmagliszt, szezámmagliszt, tönkölyliszt, zero6
Mindig is tetszett ez a forma, de valamiért nem tudtam elképzelni a formázást, hogy valóban szépek legyenek, és ezért mindig elvetettem a gondolatot, hogy megpróbáljam kivitelezni. Tegnap viszont az egyik Facebook csoportban újra megláttam, hogy valaki nagyon szép kis kockákat sütött, és úgy voltam vele, hogy most már azért is találok valami megoldást : ) Első gondolat az volt, hogy egyszerűen kinyújtom, és késsel “felkockázom”, de féltem, hogy akkor összenyomom a széleit. Végül csak megjött az isteni szikra: van nekem egy kicsike kis műanyag tároló dobozom, aminek pont ideális mérete van, azzal szúrtam ki a formákat : )
10 dkg teljes kiőrlésű tönkölyliszt
10 dkg Diawellness Zero6 liszt
3 dkg Diabestar géniusz lisztkeverék
1 ek sikér (kb. 10 gr)
3 dkg vaj (olvasztva)
1 dl langyos víz
A hozzávalókat összegyúrjuk, egy órán át kelesztjük. Kinyújtjuk, összehajtogatjuk, mint a pogácsát, és újra pihentetjük kb. fél órát. Kinyújtjuk kb. ujjnyi vastagságúra és kiszaggatjuk, vagy késsel formára vágjuk. Újabb fél órás pihentetés következik, vízzel megspricceljük, megszórjuk magokkal és előmelegített sütőben kb. 20 perc alatt megsütjük.
Az egész adag ch tartalma kb. 82 gr, és nekem ebből 7 kockám lett, (illetve 6 kocka, plusz egy kis kifli, amit a levágott darabkákból gyúrtam össze)
A Facebookon itt tudsz csatlakozni: fittkonyha.info
2014-02-24Kelt tészták, Sós péksütemények, Zsemlék-kiflik-kenyerekch csökkentett, Diabestar, diawellness, kelt tészta, kifli, lenmagliszt, reggeli, tízórai, tönkölyliszt, útifűmaghéj, zero6
Megmondom őszintén, hogy még magam is meglepődtem, hogy mennyire finom, puha lett ez a kis kifli. Eredetileg zsemlét terveztem, de aztán jött a vágy, hogy valami mást formázzak :  ) Neten kutakodva újabb formák után, ez lett a végeredmény.
15 dkg Diabestar géniusz lisztkeverék
5 dkg teljeskiőrlésű tönkölyliszt
3 dkg Diawellness Zero6 liszt
10 gr olvasztott kókuszzsír
2 ek joghurt (kb. 4 dkg)
kb. 1,2 dl langyos víz
A hozzávalókat összegyúrjuk (a vizet én apránként szoktam adagolni, attól függően, hogy mennyit vesz fel) egy órán át kelesztjük. Kialakítjuk a formát, újabb pihentetés (kb. fél óra). Tetejét tojással lekenjük, előmelegített sütőben megsütjük. (kb. 25 perc) A formázásnál a gombócokat egyenként kinyújtottam viszonylag vékonyra, a sarkat behajtottam, majd elkezdtem feltekerni.
Összesen 100 gr ch van benne, én 6 db kisebb kiflit formáztam belőle. Megjegyzésként még annyi, hogy ennek a Diabestar lisztnek szerintem van egy bizonyos “mellékíze”, ami nem biztos, hogy mindenkinek ízlik. Én szeretem nagyon, mindig a Herbaház jut róla eszembe :  )
Baguette – mindent bele alapon
2014-02-09Kelt tészták, Sós péksütemények, Zsemlék-kiflik-kenyerekbúzacsíra, diawellness, kelt tészta, lenmagliszt, tönkölyliszt, útifűmaghéj, zabkorpa, zabpehelyliszt, zero6
Arra gondoltam, hogy mi lenne, ha megpróbálkoznék, egy amolyan “mindent bele” zsemlével, és mivel egy-két lisztem már igencsak fogytán volt, így pont kapóra jött az alkalom, hogy az utolsó grammokat is felhasználjam. Végül a zsemle forma helyett a bagettet (vagy kiflit?) választottam, mivel ezt még sosem próbáltam.
10 gr Diawellness zero6 liszt
30 gr Diawellness -50%-os liszt
60 gr teljes kiőrlésű tönkölyliszt
20 gr teljes kiőrlésű búzaliszt
1 púpozott evőkanál (kb. 15 gr) búzasikér
2 evőkanál (kb. 15 gr) útifű maghéj
1 tk só (bő teáskanálnyi)
1,5 dl meleg víz
10 gr olvasztott kókuszzsír
50 gr natúr joghurt
A hozzávalókat összegyúrjuk, egy órán át kelesztjük, (7 egyenlő részre osztjuk, illetve, ha nagyobb kifliket szeretnénk, akkor értelemszerűen kevesebb részre), formázzuk, vízzel lespricceljük, megszórjuk magvakkal (nekem most csak lenmagom volt itthon, illetve zabpelyhem, ami megfelelt erre a célra), újra kelesztjük, majd előmelegített sütőben megsütjük, (4-es fokozaton kb. 25 perc alatt) közben néha megspricceljük hideg vízzel.
Tudom, hogy a külalak hagy némi kivetnivalót maga után, de mentségemre szóljon, hogy ez az első ilyen formájú próbálkozásom. Valamiért mindig jobban szerettem a zsemlét, mint a kiflit, vagy bagettet, de most mégis ez utóbbira vágytam, így pár perces utánaolvasgatás után ezt sikerült összehoznom. Elvileg úgy kell formázni, hogy ovális alakúra”tapogatjuk” a tésztát, majd feltekerjük, mint egy tekercset. Na most mivel én igen bénácska vagyok az ilyen formázásokhoz, számomra nem volt egyértelmű, hogy melyik oldalról kezdjem a tekerést. Szóval próbáltam “innen is, onnan is”, ezért van az, hogy különböző méretű kiflihez hasonló valamik születtek.
Nekem 7 db lett ebből az adagból, ami kb. 22 kb ch-t jelent darabonként.
2014-02-06Kelt tészták, Sós péksüteményekch csökkentett, diawellness, lenmagliszt, péksüti, tönkölyliszt
Valami jó kis péksüti után kutakodva, többször belefutottam ebbe a receptbe, és mivel igazán nekem valónak tűnt, így gondoltam megpróbálkozom a fitt változattal.
12 dkg DW 50%-os liszt
7 dkg teljes kiőrlésű tönkölyliszt
1 tk sikér (elhagyható)
Kb. 1,1 dl langyos tej
1 evőkanál kókuszzsír (vagy vaj)
Tejföl, fokhagyma, sonka, sajt, kukorica, ízlés szerint.
Tetejére: Kb. egy evőkanál tejföl és egy tojás keveréke, de szerintem mehet simán csak a
A tészta hozzávalóit összegyúrjuk, meleg helyen egy órát kelesztjük. Kinyújtjuk, megkenjük a
fokhagymás tejföllel, eloszlatjuk rajta a többi tölteléket, szorosan feltekerjük, majd trapéz
formákat vágunk, a tetejüket lekenjük a tojással, esetleg szórhatunk rá magokat is.
Előmelegített sütőben, sütőpapíros tepsiben megsütjük. (kb. 20-25 perc alatt, nálam gázon
A tésztában összesen kb. 92 gr CH van, plusz a töltelék. Nekem ebből 11-12 háromszög jön
Kipróbáltam más arányokkal is, nekem mindkettő ízlett:
75 gr teljes kiőrlésű tönkölyliszt
65 gr DW 50%-os liszt
50 gr DW zero6 liszt
1 tk sikér (elhagyható)
Kb. 1,1 dl langyos tej- 1 evőkanál kókuszzsír (kb. 10 gr)
1 evőkanál vaj (kb. 10 gr)
Ebben a felállásban a tészta ch tartalma kb. 79 gr.
2014-02-02Kelt tészták, Sós péksüteményekch csökkentett, diawellness, lenmagliszt, tízórai, tönkölyliszt, ZelleiTündi
Korábban készült ugyanez a recept alapján sonkás-sajtos póréhagymás tekercs, most csak simán nagyon sajtos verzió született. Azt hiszem ezt a receptet is fel kell vennem a kedvencek közé, mert eszméletlen finom, már másodszorra, és csak 7 gr ch/db.
Mivel fogytán volt a Zellei Tündi lisztem, így most diawellness -50%-os lisztet használtam helyette, illetve a zero6-ot tönkölylisztre cseréltem.
20 dkg Diawellness -50%-os lisztkeverék
3 dkg teljes kiőrlésű tönkölybúzaliszt
fél ek (csapott) sikér (elhagyható)
1,5 dl langyos víz-tej keverék
egy felvert egész tojás
kb. 7 dkg tejföl, kevés mustár, só, bors, póréhagyma összekeverve
sajt (ezt nem mértem,de jócskán tettem bele)
A tészta hozzávalóiból rugalmas tésztát gyúrunk, kb. egy órán át kelesztjük. Miután megkelt, két részre osztjuk, és egyenként vékonyra nyújtjuk a tésztát. Megkenjük a mustáros tejföllel, rápakoljuk a sajtszeleteket (lehet reszelt is), feltekerjük,majd 2×8 részre vágjuk. Sütőpapíros vagy szilikonos tepsibe rakosgatjuk, 20 percig pihentetjük, megkenjük a felvert tojással, megszórjuk lenmaggal, majd előmelegített sütőben kb. 25 percig sütjük. (nálam gázsütőnél 4-es fokozat)
2014-02-01Kelt tészták, Sós péksüteményekch csökkentett, diawellness, kelt tészta, lenmagliszt, péksüti, sajt, sonka, ZelleiTündi, zero6
Sonkás sajtos, póréhagymás tekercsek, kb. 7 gr ch/db
Az egész úgy kezdődött, hogy kaptam egy – számomra eddig ismeretlen- ch csökkentett – Zellei Tündi – lisztet, elkezdtem kutakodni, és akkor bukkantam rá erre a receptre.
Én ennek az adagnak a felét vettem, így lett 16 db tekercsem.
20 dkg Zellei Tündi csökkentett szénhidráttartalmú lisztkeverék süteményekhez (Zellei Tündi liszt)
3 dkg Diawellnees Zero 6 liszt
fél ek (csapott) sikér (elhagyható)
1,5 dl langyos víz-tej keverék
2 dkg vaj, 1 dkg kókuszzsír
kevés tejföl és olívaolaj keveréke
sonka, sajt, (2 szelet trappista, 1 db kocka sajt feldarabolva) tejföl, (só, bors) póréhagyma,
A tészta hozzávalóit összegyúrjuk, meleg helyen kb. egy órán át kelesztjük.  Két részre osztjuk, kinyújtjuk, elterítjük rajta a tölteléket, feltekerjük, feldaraboljuk, majd újra pihentetjük, tetejét megkenjük a tejföllel elkevert olívaolajjal (vagy tojássárgájával) és kb. 180 fokon megsütjük.
A liszt, amit használtam: (számomra teljesen új, lehet, hogy másoknak ismerős. Nem feltétlen a legalacsonyabb ch-s liszt, de szerintem nem rossz, és jól lehet vele dolgozni. )
tönköly fehérliszt, zabliszt, vitális glutén, szezámmagliszt, zabkorpa
Szúrés egyedi bejegyzés típusokra...
Szafi Free köles alapú palacsinta
Fahéjas szilvás kevert süti
Krémek, kásák, pudingok (32)
Saláták, sós krémek (14)
Sütés nélküli édességek (158)
alma banán ch csökkentett csoki desszertgolyó diawellness dió durumliszt ebéd egyszerű gluténmentes gyors kedvenc keksz kelt tészta krémsajt kókusz kókuszkrém mogyoró muffin mák palacsinta paleo puding serpenyős szafifitt szafifree szafireform sütés nélküli tejmentes tesó tojásmentes torta tészta tízórai tönkölyliszt túró vacsora zabkorpa zabpehely zabpehelyliszt zabreggeli zero6 édes péksüti ünnepek
A weboldalon cookie-kat használunk, amelyek segítenek, hogy a lehető legjobb felhasználói élményt nyújthassuk. Weboldalunk használatával jóváhagyod, hogy cookie-kat használjunk.Bezár